કૉન્ગ્રેસના વારાણસી લોકસભા બેઠકના ઉમેદવાર અજય રાય સામે ચૂંટણીપંચના આદેશને પગલે સ્થાનિક પોલીસે ગઈ કાલે ફરિયાદ નોંધી હતી. પક્ષનું ચૂંટણી-પ્રતીક પ્રદર્શિત કરીને મતદાનમથકે મીડિયા સાથે વાત કરીને આદર્શ આચારસંહિતાનું ઉલ્લંઘન કરવા બદલ તેમની સામે આ ફરિયાદ નોંધવામાં આવી છે. અજય રાય ગઈ કાલે સવારે તેમના કુર્તા પર કૉન્ગ્રેસનું ચૂંટણીચિહ્ન લગાવીને ચેતગંજ વિસ્તારના રમાકાંતનગરમાં મતદાન કરવા ગયા હતા. તેમની સામે BJP અને AAPએ વાંધો લઈને પગલાં લેવાની માગણી કરી હતી. સ્પેશ્યલ નિરીક્ષક પ્રવીણ કુમારે આનો રિપોર્ટ ચૂંટણીપંચને મોકલ્યો એ પછી અજય રાયની ફરિયાદનો આદેશ પંચે આપ્યો હતો.